Mai multe persoane au fost luate ostatice în orașul Ede din estul Olandei sâmbătă dimineața, iar casele din zonă au fost evacuate, a anunțat poliția, citată de Reuters.
Mai multe unități speciale de poliție au fost desfășurate la fața locului, o clădire din centrul orașului, a precizat poliția într-o declarație postată pe rețelele de socializare. Autoritățile au adăugat că 150 de locuințe au fost evacuate, iar publicul a fost rugat să stea departe de zonă.
Ostaticii ar fi reținuți într-un club din localitate de către un bărbat înarmat cu arme și explozibili, a relatat ziarul național de Telegraaf, citând mai multe surse anonime.
Trenurile spre și dinspre Ede au fost anulate, a anunțat operatorul feroviar NS pe site-ul său.